79. ΝΟΜΟΣ υπ’ αριθ. 1413 της 4/10 Ιαν. 1984 (ΦΕΚ Α΄ 3) Αύξηση του αριθμού των οργανικών θέσεων δικαστικών υπαλλήλων και άλλες διατάξεις. Άρθρ.1.-Ο αριθμός των οργανικών θέσεων των δικαστικών υπαλλήλων αυξάνεται από την 1η Ιαν. 1984 ως εξής: 1.Των πολιτικών και ποινικών δικαστηρίων και εισαγγελιών: α)των δικαστικών υπαλλήλων, με βαθμούς δικαστικού γραφέα έως και δικαστικού γραμματέα α΄ τάξης, κατά 100 θέσεις και ο συνολικός αριθμός τους ορίζεται σε 2.511, β)των καθαριστριών, κατά 30 θέσεις και ο συνολικός αριθμός τους ορίζεται σε 273 και γ)των φυλάκων δικαστηρίων, κατά 5 θέσεις και ο συνολικός αριθμός τους ορίζεται σε 20. 2.Των τακτικών διοικητικών δικαστηρίων: α)των δικαστικών υπαλλήλων, με βαθμούς δικαστικού γραφέα έως και δικαστικού γραμματέα α΄ τάξης, κατά 30 θέσεις και ο συνολικός αριθμός τους ορίζεται σε 435, β)των επιμελητών. δικαστηρίων, με βαθμούς στ΄ τάξης έως και β΄ τάξης, κατά 5 θέσεις και ο συνολικός αριθμός τους ορίζεται σε 50 και γ)των καθαριστριών, κατά 15 θέσεις και ο συνολικός αριθμός τους ορίζεται σε 23. Άρθρ.2.-Δημιουργείται, από την 1η Ιαν. 1984: α)Στα πολιτικά και ποινικά δικαστήρια και στις εισαγγελίες Κλάδος ΜΕ Τηλεφωνητών. Ο Κλάδος αυτός περιλαμβάνει: 2 θέσεις, με βαθμούς 5ο-4ο και 8 θέσεις, με βαθμούς 10ο-6ο. Η πλήρωση των ανωτέρω θέσεων θα γίνεται κατά προτεραιότητα από τυφλούς. Ως προσόν διορισμού στον εισαγωγικό βαθμό του Κλάδου ορίζεται το πτυχίο Τηλεφωνητή Σχολής Τυφλών της ημεδαπής ή αλλοδαπής, σε περίπτωση δε μη προσέλευσης υποψηφίων τυφλών, απολυτήριο λυκείου ή εξαταξίου γυμνασίου. Για τη διαδικασία πρόσληψης εφαρμόζονται οι διατάξεις του άρθρ. 1 παρ. 1 του Νόμ. 1320/1983. Για τις υπηρεσιακές μεταβολές των διοριζόμενων στις θέσεις αυτές θα εφαρμόζονται ανάλογα οι σχετικές διατάξεις που εφαρμόζονται στους δικαστικούς υπαλλήλους. β)Στο Συμβούλιο της Επικρατείας μία (1) θέση φύλακα δικαστηρίων με σύμβαση ιδιωτικού δικαίου αορίστου χρόνου. Άρθρ.3.-Παρατείνεται η ισχύς των πινάκων επιτυχόντων υποψηφίων συμβολαιογράφων του Κράτους του διαγωνισμού του Φεβρ.1983 μέχρι 30 Ιουν. 1984. Άρθρ.4.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 